《允迪遣书问讯并寄示与子我唱酬佳句猥及微踪辄用庐字韵为二诗以报嘉惠 其二》
宋代·沈与求

不从吏议污丹书，恩许怀章返故庐。投老有缘知分溢，排奸无术愧才疏。

胜流踊跃闻归棹，妙语吹嘘慰索居。怀望北辕心已折，忍将时事付轩渠。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。